**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 63**

**Казанлък, 08.01.2020 г.**

Заседанието се откри в 17:00 ч. от Председателя Здравко Балевски, при следния:

**Дневен ред:**

1. Разглеждане на постъпило писмо от 06.01.2020 год. на Председателя на Общински съвет Казанлък във връзка със Заявление от Ахмед Абдула Мехмед относно предсрочно прекратяване на пълномощията му като общински съветник.

2. Разни.

На заседанието присъстват всички 13 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на Общинска избирателна комисия Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на Комисията по предварително обявения дневен ред.

**По т.1 от Дневния ред:**

Председателят докладва, че в Общинска избирателна комисия Казанлък е постъпило Писмо с Вх. № 43-00-3/06.01.2020 г. от Председателя на Общински съвет Казанлък – Николай Златанов, с което уведомява Комисията, че в деловодството на общински съвет е депозирано Заявление с Вх. № 156/06.01.2020 г. от Ахмед Абдула Мехмед, в качеството му на общински съветник от листата на ПП „Движение за права и свободи“, мандат 2019 – 2023, с молба за предсрочно прекратяване на пълномощията му на основание чл. 30, ал. 4, т. 4 от Закона за местното самоуправление и местната администрация (ЗМСМА). Към заявлението е приложен Трудов договор №3/03.01.2020

Общинска избирателна комисия Казанлък, след като разгледа постъпилото Писмо с Вх. № 43-00-3/06.01.2020 г. и приложеното към него Заявление с Вх. 156/06.01.2020 г., установи, че е подадено заявление за предсрочното прекратяване на пълномощията на общинския съветник, поради назначаването му за заместник-кмет, което намира законово си основание в чл. 30, ал. 4, т. 4 от ЗМСМА.

Съгласно чл. 30, ал. 7 от ЗМСМА В тридневен срок от получаване на справката и документите, удостоверяващи обстоятелствата по ал. 4, т. 4, общинската избирателна комисия обявява за избран за общински съветник следващия в листата кандидат. В настоящия случай, следващият в листата на ПП „Движение за права и свободи“, е кандидатът Юзеир Али Кенан с ЕГН: хххххххххх.

Предвид изложеното, Общинска избирателна комисия Казанлък следва да прекрати предсрочно пълномощията на Ахмед Абдула Мехмед, като общински съветник и да обяви за избран за общински съветник следващия в листата на ПП „Движение за права и свободи“, Юзеир Али Кенан.

Издаденото Удостоверение за избран общински съветник № 3/05.11.2019 г. на Ахмед Абдула Мехмед да бъде анулирано и да бъде издадено ново такова на Юзеир Али Кенан.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. **„За“** приемане на решението гласуваха 13 от членовете на комисията (Здравко Балевски, Николай Господинов, Тюркян Салиева, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков, Мартина Кулева и Спас Спасов). **„Против“** приемане на решението – няма.

Във връзка с гореизложеното и на основание чл. 458, ал. 1 от Изборния кодекс, чл. 30, ал. 7 от ЗМСМА във връзка с чл. 30, ал. 4, т. 4, чл.30 ал. 5 от ЗМСМА и Решение № 220/28.10.2019 г., Общинска избирателна комисия Казанлък взе следното:

**РЕШЕНИЕ № 251**

**1. ПРЕКРАТЯВА** предсрочно пълномощията на общинския съветник от листата на ПП „Движение за права и свободи“ Ахмед Абдула Мехмед, ЕГН хххххххххх, поради назначаването му за заместник-кмет.

2. Анулира Удостоверение за избран общински съветник № 3/05.11.2019 г. на ОИК Казанлък.

3. **ОБЯВЯВА** за избран за общински съветник следващият кандидат от кандидатската листа на ПП „Движение за права и свободи“ – Юзеир Али Кенан с ЕГН: хххххххххх.

4. Да бъде издадено Удостоверение за избран общински съветник на Юзеир Али Кенан с ЕГН: хххххххххх.

Решението на Общинска избирателна комисия Казанлък подлежи на обжалване пред Административен съд Стара Загора в седемдневен срок от обявяването му по реда на чл. 459 от ИК.

Препис от решение да се изпрати на Председателя на Общински съвет Казанлък в тридневен срок от издаването му.

Поради изчерпване на дневния ред заседанието бе закрито в 17:20 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/